आपने एकक 10 में पढ़ा है कि ऐल्किल अथवा बेंजिल हैलाइडों में कार्बन-हैलोजन
आबन्ध नाभिकरागी द्वारा सरलता से विदलित हो जाता है। अत: ऐल्किल अथवा बेंजिल
हैलाइड अमोनिया के ऐथनॉलिक विलयन से नाभिकरागी प्रतिस्थापन अभिक्रिया करते
हैं जिसमें हैलोजन परमाणु ऐमिनो (-NH2) समूह से प्रतिस्थापित हो जाता है। अमोनिया
अणु द्वारा C-X आबन्ध के विदलन की प्रक्रिया को अमोनीअपघटन (ammonolysis)
कहते हैं। यह अभिक्रिया 373 K ताप पर सील बंद नालिका में कराते हैं। इस प्रकार
रने प्राप्त प्राथमिक ऐमीन नाभिकरागी क्री तरह व्यवहार करती है और पुन: ऐल्किल
हैलाइड से अभिक्रिया करके द्वितीयक एवं तृतीयक एमीन तथा अंतत: चतुष्क
अमोनियम लवण बना सकती है।
इस अभिक्रिया में हैलाइडों की ऐमीनों से अभिक्रियाशीलता का क्रम RI > RBr > RC1 होता
है। अमोनियम लवण से मुक्त ऐमीन प्रबल क्षार द्वारा अभिक्रिया से प्राप्त की जा सकती है।
अमोनीअपघटन में यह असुविधा है कि इससे प्राथमिक, द्वितीयक एव तृतीयक ऐमीन
तथा चतुष्क अमोनियम लवण का मिश्रण प्राप्त होता है। यद्यपि अमोनिया आधिक्य में लेने
पर प्राप्त मुख्य उत्पाद प्राथमिक ऐमोन ही सकता है।

ऐमिनों का विरचन
ऐमाइडों का अपचयन
ऐल्किल हैलाइडों का ऐमोनीअपघटन
नाइट्राइलों का अपचयन